CELEX: 32020R1569
Language: ro
Date: 2020-07-23 00:00:00
Title: Regulamentul delegat (UE) 2020/1569 al Comisiei din 23 iulie 2020 de modificare a anexei I la Regulamentul (UE) nr. 692/2011 al Parlamentului European și al Consiliului în ceea ce privește clasificarea țărilor de reședință ale vizitatorilor cazați în unități de cazare turistică în contextul retragerii Regatului Unit din Uniune (Text cu relevanță pentru SEE)

29.10.2020   
               
               
                  RO
               
               
                  Jurnalul Oficial al Uniunii Europene
               
               
                  L 359/1
               
            
         REGULAMENTUL DELEGAT (UE) 2020/1569 AL COMISIEI
         din 23 iulie 2020
         de modificare a anexei I la Regulamentul (UE) nr. 692/2011 al Parlamentului European și al Consiliului în ceea ce privește clasificarea țărilor de reședință ale vizitatorilor cazați în unități de cazare turistică în contextul retragerii Regatului Unit din Uniune
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 692/2011 al Parlamentului European și al Consiliului din 6 iulie 2011 privind statisticile europene referitoare la turism (1), în special articolul 3 alineatul (2),
         întrucât:
         
                     (1)
                  
                  
                     La data de 1 februarie 2020, Regatul Unit s-a retras din Uniunea Europeană.
                  
               
                     (2)
                  
                  
                     În temeiul Regulamentului (UE) nr. 692/2011 al Parlamentului European și al Consiliului, statele membre trebuie să prezinte Comisiei (Eurostat) date privind capacitatea și gradul de ocupare a unităților de cazare turistică în conformitate cu anexa I la Regulamentul (UE) nr. 692/2011. Anexa menționată definește, printre altele, categoriile care trebuie utilizate pentru țările și regiunile geografice de reședință ale vizitatorilor cazați în unități de cazare turistică.
                  
               
                     (3)
                  
                  
                     Regulamentul (UE) nr. 692/2011 conține o trimitere implicită la Regatul Unit în categoria „Uniunea Europeană (Uniunea); de raportat separat: fiecare stat membru” în cadrul clasificării care se aplică pentru secțiunea 2 din anexa I, astfel cum se prevede în secțiunea 3 din anexa I.
                  
               
                     (4)
                  
                  
                     În urma retragerii sale din Uniune, Regatul Unit nu mai face parte din această categorie. Prin urmare, statele membre nu mai sunt obligate să prezinte separat date privind Regatul Unit în temeiul Regulamentului (UE) nr. 692/2011.
                  
               
                     (5)
                  
                  
                     Industria turismului din Uniune ocupă un loc important în economia statelor membre, activitățile turistice reprezentând o importantă sursă de locuri de muncă. Statisticile europene privind turismul sunt esențiale pentru evaluarea competitivității industriei, a volumului și a fluxurilor turistice.
                  
               
                     (6)
                  
                  
                     Având în vedere importanța Regatului Unit ca piață generatoare de turism în Uniune, este esențial să se asigure continuitatea transmiterii de către statele membre a datelor referitoare la Regatul Unit, în calitate de țară parteneră, după retragerea sa din Uniune.
                  
               
                     (7)
                  
                  
                     Ca urmare a faptului că Regatul Unit a devenit țară terță, poziționarea sa în clasificarea țărilor și a zonelor geografice de reședință ale vizitatorilor cazați în unități de cazare turistică trebuie modificată în consecință.
                  
               
                     (8)
                  
                  
                     Secțiunea 3 „E. Țări și zone geografice” din anexa I la Regulamentul (UE) nr. 692/2011 trebuie așadar modificată pentru a include Regatul Unit ca țară de reședință separată a vizitatorilor cazați în unități de cazare turistică. În urma acestei actualizări, Regatul Unit este doar deplasat dintr-o categorie în alta, fapt care nu afectează sarcina de raportare și nici nu modifică cadrul conceptual aplicabil aflat la bază.
                  
               
                     (9)
                  
                  
                     Nu este recomandabil ca o țară sau o zonă geografică să fie deplasată de la o categorie la alta în cursul unui anumit an de referință. Este de preferat să se aplice clasificarea modificată pentru întregul an de referință începând cu anul 2020,
                  
               ADOPTĂ PREZENTUL REGULAMENT:
         
            Articolul 1
            Anexa I la Regulamentul (UE) nr. 692/2011 se modifică după cum urmează:
            În secțiunea 3, punctul „E. Țări și zone geografice” se modifică după cum urmează:
            
                        1.
                     
                     
                        a treia liniuță se înlocuiește cu următorul text:
                        
                                    „—
                                 
                                 
                                    alte țări europene (în afară de UE sau AELS; cu excepția Regatului Unit, a Rusiei, a Turciei, a Ucrainei)”;
                                 
                              
                  
                        2.
                     
                     
                        se introduce următoarea liniuță înainte de „— Rusia,”:
                        
                                    „—
                                 
                                 
                                    Regatul Unit,”.
                                 
                              
                  
         
            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene și se aplică începând cu anul de referință 2020 și ulterior.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 23 iulie 2020.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 192, 22.7.2011, p. 17.